MJESEC HRVATSKE KNJIGE na Građevinskom fakultetu Osijek

Povodom Mjeseca hrvatske knjige, Knjižnični odbor GFOS-a organizira na našem Fakultetu niz događanja sa zajedničkim nazivom ***Knjigom preko zida***. Pripremili smo vam različite sadržaje, nadamo se da ćete pronaći nešto što vas zanima i pozivamo vas da se aktivno uključite i tako pomognete da nam ova akcija uspije.

Fotkajte se u *Selfie boothu* (ili prevedeno, *Kutić za sebić* ☺) koji ćemo namjestiti u prizemlju i pošaljite nam svoje uratke, a mi ćemo ih objaviti na Facebook stranici knjižnice.

*Preporuči knjigu –* u knjižnici će biti postavljena kutija u koju ćete moći ubaciti papirić s nazivom knjige koju ste pročitali i koja vas se posebno dojmila pa je želite preporučiti i drugima. Popis svih preporučenih knjiga bit će, naravno, objavljen na fb stranici knjižnice.

Pogledajte koje je knjige naš Fakultet izdao u posljednjih 5 godina - bit će izložene u staklenoj vitrini u prizemlju.

Prijavite se profesorici Ivani Miličević za *Radionicu izrade betonskih držača za knjige*. Najuspješniji rad bit će nagrađen (knjigom, naravno ☺).

Svakako prisustvujte *Predstavljanju knjiga* srijedom u 11 sati, u predavaonici III.47, prema rasporedu navedenom na plakatu!

*Dan hrvatskih knjižnica*, 11. studenog, obilježit ćemo predstavljanjem nove mrežne (još nije dostupna) i Facebook stranice knjižnice (<https://www.facebook.com/gfosknjiznica/>) u predavaonici III.48, također u 11 sati. Znakovito, Dan hrvatskih knjižnica poklapa se s Martinjem pa ćemo nakon predstavljanja pripremiti prigodno iznenađenje ☺.

